jkorsvik/nowiki_second_scrape_merged huggingface dataset:
Ellen Axson Wilson

Ellen Louise Axson Wilson (født Axson; 15. mai 1860, død 6. august 1914), var den første kona til Woodrow Wilson (USAs 28. president) og mor til deres tre døtre. Som hennes mann var hun fra sørstatene og prestebarn. Hun ble født i Savannah i Georgia, vokste opp i Roma i Georgia. Hun var kunstnerisk og studerte ved Art Students League of New York før hun giftet seg, og fortsatte å produsere kunst i senere i livet. 
Hun var USAs førstedame fra Wilsons innsettelse i 1913 til sin død. I løpet av denne perioden ordnet hun bryllup for to av sine døtre i Det hvite hus.


== Biografi ==

Ellen Louise Axson Wilson, født i Savannah, Georgia,, datter av pastor Samuel Edward Axson, en Presbyteriansk prest, og hans kone Margaret Jane (født Hoyt) Axson, Ellen ble en kvinne av raffinert smak med en forkjærlighet for kunst, musikk og litteratur. Da hun var elleve år gammel, begynte hun å studere kunst ved Roma Kvinnelige College i Georgia. Etter eksamen i 1876 sendte hun en tegning med tittelen Skolescene til verdensutstillingen i Paris., der vant tegningen en bronsemedalje for excellence.
I april 1883 møtte hun Woodrow Wilson når han var på besøk hos sin fetter Jesse Woodrow Wilson i Roma, Georgia. På den tiden måtte hun ta seg av husarbeidet fordi hennes mor var død. De ble forlovet 5 måneder senere, men utsatte bryllupet mens han gjorde praktisk arbeid ved Johns Hopkins University, og hun pleiet sin syke far. Ellens far begikk senere selvmord.
Ellen giftet seg med Woodrow Wilson 24. juni 1885 i huset til hennes besteforeldre i Savannah, Georgia. Han var 28 år gammel, hun 25. Bryllupet ble utført i fellesskap av Woodrow Wilsons far, Pastor Joseph R. Wilson, og hennes bestefar, Pastor Isaac Stockton Keith Axson. De hadde bryllupsreise til Waynesville, et fjell som ligger i den vestre delen av North Carolina.
Samme år ble dr. Wilson tilbudt en undervisningstilling med en årlig lønn på $1500 ved Bryn Mawr College i Pennsylvania.  Ekteparet flyttet dit og hennes lillebror flyttet inn sammen med dem.
Ekteparet fikk tre døtre:

Margaret Woodrow Wilson (1886-1944)
Jessie Woodrow Wilson (1887-1933)
Eleanor Randolph Wilson (1889-1967)Etter at Wilson ble valgt som president i 1912 foretrakk han å begynne administrasjonen uten det tidligere tradisjonelle  invielsesballet. Som førstedame hadde Ellen Wilson en enkelt stil uten overdådige underholdningselementer. Hennes hjertevarme gjorde at hun ble ansett som en vellykket førstedame.

Wilson hadde vokst opp i en familie av tidligere slaveeiere. Som førstedame, hun viet mye innsats for å skape bedre boforhold i den i stor grad svarte slummen i Washington, D.C.
Hun døde av Brights sykdom i det Hvite Hus 6. august 1914. Hun ble gravlagt i Roma, Georgia blant hennes familie på Myrtle Hill kirkegården.
President Woodrow Wilson giftet seg på nytt halvannet år etter hennes død.


== Referanser ==
Ole Einar Andersen

Ole Einar Engeland Andersen (født 10. mars 1999 i Ingolstadt, Bayern, Tyskland) er en norsk ishockeyspiller som spiller back hos Stjernen siden april 2021. Andersen spilte på a-laget til Storhamar Hockey fra september 2020 til april 2021.


== Ishockeykarriere ==
Ole Einar Andersen vokste opp med Storhamar IL og dro tidlig ut for å prøve seg i amerikansk hockey og tilbragte det meste av junior og tidlig seniorkarriere der. Han fikk spilt for Rothesay Netherwood School i Canada og for de to amerikanske juniorklubbene Connecticut Jr. Rangers og New Jersey Junior Titans før han dro tilbake til Norge og Storhamar i forbindelse med covid-pandemien og fikk prøvespille med laget gjennom treningskampene. Det ble kontrakt av det og han kvitterte med å bli poengkonge blant backene i den avkortede 2020/21 sesongen. Etter endt sesong kom man ikke til enighet om ny kontrakt og han dro videre til Stjernen.


== Familie ==
Ole Einar Engeland ble født i Ingolstadt, Tyskland. Men er oppvokst på Hamar og er sønn av ishockeyspiller Carl Oscar Bøe Andersen med 365 kamper for Storhamar og 252 målpoeng. I tillegg har han 38 offisielle landskamper.


== Referanser ==


== Eksterne lenker ==
(en) Ole Einar Engeland Andersen – Eliteprospects.com
Kystrederiene

Kystrederiene er en landsdekkende arbeidsgiverorganisasjon, stiftet 1935 som Norske Fraktefartøyers Landsforening. Fra 1950 het organisasjonen Fraktefartøyenes Rederiforening, før den i 2016 endret navn til Kystrederiene. Organisasjonen utgir magasinet Kystrederen, tidligere Fraktemann. Kystrederienes medlemsrederier har i stor grad sine hovedkontor langs kysten hvor de driver forretningsutvikling, samt driver lokal sysselsetting og verdiskapning. Administrasjonen i organisasjonen består av 11 personer og har kontor sentralt i Bergen. Kystrederiene organiserer rederier innenfor tradisjonell nærskipsfart (Short Sea Shipping) og har siden 1967 hatt medlemmer med operasjon innenfor havbrukssektoren (Aqua Shipping). Siden 2018 organiserer Kystrederiene også rederier innenfor persontransport.


== Organisering ==
For å møte kravene til innføring av ISM-koden (International Safety Management) i 2002, ble datterselskapet Nautilus Sjø etablert for å assistere rederiene med utarbeidelse og implementering av sikerhetsstyringssystem i henhold til ISM koden. Kystrederiene etablerte i 2018 e-Sea Solution som et teknologiselskap for utvikling av digitale løsninger til maritim næring, og tilbyr i dag  både manuelt og digitalt system for sikkerhetsstyring om bord på fartøy gjennom våre datterselskaper. Kystrederiene arbeider for næringen og medlemmers rammebetingelser og er bindeledd mellom medlemmene og regjering i tillegg til alle sentrale myndigheter. Kystrederiene deltar på alle sentrale arenaer som omhandler maritim virksomhet og våre medlemssektorer spesielt. Kystrederiene er også høringsinstans for lov og forskriftsendringer og involveres i alle viktige NOU-arbeid for næringen.
Kystrederiene representerer et maritimt fellesskap som arbeider for gode maritime rammebetingelser og mulighet for selskapsutvikling med tilhørende verdiskapning. Kystrederiene forhandler ulike tariffavtaler på medlemmenes vegne der de mest sentrale er NOR, NIS, fartøy med utenlandsk flagg og «serviceavtalen» for havbruksfartøy. Organisasjonen arrangerer også årlig ulike relevante seminar/konferanse for medlemmer og andre som er interessert i sjøtransport.
Kystrederiene yter juridisk bistand til medlemmer innenfor alle relevante områder som for eksempel arbeidsjuridisk, forsikring og kontrakt/avtale
Bol d’Or

Bol d'Or kan vise til:

Bol d'Or (sykkelritt)
Bol d'Or (motorsykkelløp)
Bol d'or automobile (billøp)
Bol d'or (seilas)
Bol d'or des Monédières (kriterium-sykkelløp)
Bol d'or (fotballserie), canadisk collegefotballserieSe også:

Ballon d'Or
Jane Irwin Harrison

Jane Harrison (født: Jane Irwin; 23. juli 1804 – 11. mai 1846), var de facto førstedame i USA under presidentskapet til hennes svigerfar William Henry Harrison. 
Lite kan fastslås med sikkerhet om Harrisons virke. Hun skal ha vært gift med presidentens sønn William Henry Harrison, Jr. President Harrisons egen kone, Anna Harrison, var for syk til å reise da hennes mann i 1841 forlot Ohio for å ta over som president. Jane Irwin Harrison fungerte som offisiell vertinne under president Harrisons korte tid i presidentembetet. 
USAs 23. president Benjamin Harrison (1833–1901) var nevø av Jane Harrison og William Henry Harrison. 
Ifølge amerikansk historiografi døde Jane Irwin Harrison 11. mai 1846 i en alder av 42 år. Et gravmonument i Pennsylvania har satt årstallet til 1847.


== Referanser ==


== Øvrige kilder ==
Originalteksten fra engelsk Wikipedia er basert på biografien skrevet av det hvite hus.


== Galleri ==


== Noter ==
The Man without a Face

The Man without a Face er en britisk lavbudsjett-kriminalfilm fra 1935 i regi av George King. I hovedrollene ses Carol Coombe, Cyril Chosack og Moore Marriott. Michael Trevellian stod for scenario og dialog, mens tilpasningen ble foretatt av Randall Faye. Fortellingen ble skrevet av St. John Erskine.


== Handling ==

En ung mann – med en spesiell ring på fingeren – observerer en mann, som tar ut en bunke tyvepundssedler av banken. Han følger etter mannen til en park og dreper ham. Tyven tar alle sedlene, med unntak av én som drapsofferet har grepet tak i med hånden. Han mister grepet og seddelen blåser mot William «Billy» Desmond, som sitter på en benk i samme park. Seddelen blåser så tilbake i retning av drapsstedet. Han plukker den opp. Billy løper rett på en parkvakt, som deretter finner den døde mannen.Når Billy kommer tilbake til leiligheten sin – etter å ha vært ute sammen med Joan Ellis (leietakeren fra etasjen over ham) – blir han møtt av to politifolk og parkvakten. Sistnevnte peker ham ut som mannen, som han så kom løpende fra åstedet. Billy blir tiltalt for drap, og juryen finner ham skyldig. Den virkelige gjerningsmannen er nærværende i retten. Han smiler hånlig når dødsdommen mot Billy blir lest opp.Billy har anket saken inn for House of Lords og reiser dit – ledsaget av en fengselsbetjent – når den skal behandles. Når han hører at medlemmene ler, går han ut fra at anken har blitt innvilget. Det viser seg imidlertid at House of Lords hadde opprettholdt dommen.På tilbaketuren blir toget utsatt for en ulykke. Alt er i et eneste kaos. Billy låser opp håndjernet med nøkkelen til fengselsbetjenten. Han fester håndjernet til en medpassasjer, som ble tatt for å være død. Ansiktet var skadet til det ugjenkjennelige. Billy visste ikke at dette var den virkelige gjerningsmannen. Han hadde reist med samme tog og var ikke død, men var blitt slått bevisstløs i ulykken. På sykehuset forteller mannen at han har mistet hukommelsen. Legen sier til pasienten at hans navn er William Desmond, men denne husker ikke at Desmond er dømt til døden. Når den ekte William leser om ham i avisen, vil han melde seg, for han vil ikke at en «uskyldig» mann skal bli hengt. Joan, som har blitt Billys hustru, råder ham til ikke å gjøre det.


== Rolleliste ==
Carol Coombe – Joan Ellis
Cyril Chosack – Billy Desmond
Moore Marriott – Tinker John
Ronald Ritchie – Paul Keefe
Billy Holland – Detektiv
Ben Williams – Fengselsbetjent
Fred Withers
Vi Kaley – Hyresvertinne


== Referanser ==


== Eksterne lenker ==
(en) The Man without a Face på Internet Movie Database 

(en) The Man without a Face på AllMovie
Vannklorering

Vannklorering er en prosess hvor man tilsetter klor eller klorforbindelser som for eksempel natriumhypokloritt til vann. Metoden brukes for å drepe bakterier, virus og andre mikrober i vannet. Klorering brukes spesielt for å forebygge vannbårne sykdommer som kolera, dysenteri og tyfus.


== Biprodukter ==
Ved klorering av vann som inneholder humus dannes det biprodukter som kloroform og bromdiklormetan m.m., hvilket regnes som mulig kreftfremkallende stoffer. Av denne grunn har EU fastsatt en øvre grense på 100 µg/L for summen av alle disse stoffene. WHO anbefaler en grenseverdi på 200 µg/L. Den anbefalte metoden for å unngå disse biproduktene er å sikre at vannet inneholder er å lite organisk materiale.I Norge brukes lave konsentrasjoner av klor i drikkevannet.


== Se også ==
Drikkevann
Vannrensing
Natriumhypokloritt
Vannbransjen
Vannforurensing
Fluorisering av vann
Vannfilter


== Referanser ==
Vannfilter

Et vannfilter fjerner urenheter i vann enten ved hjelp av en tynnmasket fysisk barriere, en kjemisk prosess eller en biologisk prosess. Vannfiltre brukes blant annet for rensing av drikkevann, trygg bruk av dammer og svømmebasseng, vanning til landbruk og i akvarier.


== Se også ==
Drikkevann
Vannrensing
Natriumhypokloritt
Vannbransjen
Vannforurensing
Fluorisering av vann
Dylleslekta

Dylleslekta (Sonchus) er ei slekt i kurvplantefamilien.
De fleste artene er ett- eller flerårige, middels høye til høye urter med melkesaft. I flere oseaniske øygrupper finnes det forvedede arter som vokser som busker eller små trær. Stengelen er opprett, som regel hul og noen ganger forgrenet øverst. Bladene sitter spredt og er hele, tannete eller parflikete. De øverste bladene er stengelomsluttende. Blomsterkurvene sitter flere sammen i en halvskjerm eller topp. Det er tre lag med taklagte kurvdekkblad. Blomsterleiet har ikke agner. Alle blomstene er gule tungekroner. Frukten er flattrykt med hårfnokk og ribber på hver side.Sonchus i snever betydning omfatter 54 arter som er naturlig utbredt i Afrika, Makaronesia, Eurasia og Australia. De fordeles på tre underslekter: Subgenus Dendrosonchus (19 arter) er forvedete planter i Makaronesia, subg. Origosonchus (14 arter) forekommer i Afrika, Madagaskar og Sør-Arabia, og subg. Sonchus (21 arter) er vidt utbredte urter.Molekylærgenetiske studier viser at Sonchus bør utvides til å omfatte omtrent 90 arter. Tidligere slekter som nå er inkludert, er Aetheorhiza fra middelhavslandene og Vest-Europa, Actites fra Australia, Embergeria og Kirkianella fra New Zealand, Thamnoseris fra Desventuradasøyene og de treaktige Dendroseris fra Juan Fernández-øyene. Prenanthes har vist seg å være polyfyletisk, og Prenanthes pendula fra Gran Canaria er flyttet til Sonchus.Gruppa er rikt utviklet i Makaronesia der de tidligere ble fordelt på seks slekter: Sonchus i snever betydning, Babcockia, Taeckholmia, Sventenia, Lactucosonchus og Prenanthes. De fleste er forvedet unntatt Lactucosonchus og Sonchus tuberifer. Genetiske studier viser at alle tilhører samme utviklingslinje og derfor må regnes til Sonchus.I Norge og ellers i Nord-Europa forekommer fire arter: haredylle, stivdylle, sumpdylle og åkerdylle. Haredylle, stivdylle og åkerdylle er kosmopolitiske ugras som har spredt seg til andre verdensdeler med temperert eller subtropisk klima.


== Galleri ==

		
		
		
		


== Referanser ==


== Eksterne lenker ==
(en) dylleslekta – oversikt og omtale av artene i WORMS-databasen 
(en) dylleslekta i Encyclopedia of Life 
(en) dylleslekta i Global Biodiversity Information Facility 
(no) dylleslekta hos Artsdatabanken 
(sv) dylleslekta hos Dyntaxa 
(en) dylleslekta hos ITIS 
(en) dylleslekta hos NCBI 
(en) dylleslekta hos The International Plant Names Index 
(en) dylleslekta hos Tropicos 
(en) Kategori:Sonchus – bilder, video eller lyd på Wikimedia Commons 
(en) Sonchus – galleri av bilder, video eller lyd på Wikimedia Commons
Christian Kjeldsberg

Christian Kjeldsberg (født 1971) er en norsk tidligere ishockeyspiller som spilte for klubbene Manglerud Star, Spektrum Flyers og for Grüner Allianseidrettslag i 1. divisjon. I tillegg har han 5 offisielle U20 landskamper. Hans posisjon på banen var løper.


== Referanser ==


== Eksterne lenker ==
(en) Christian Kjeldsberg – Eurohockey.com 
(en) Christian Kjeldsberg – Eliteprospects.com
Geir Dalene

Geir Dalene (født 16. mai 1970) er norsk tidligere ishockeyspiller som spilte hos klubbene Sparta Warriors, Lørenskog Ishockeyklubb og  for Grüner Allianseidrettslag i 1. divisjon. I tillegg har han 7 offisielle U20 landskamper.


== Referanser ==


== Eksterne lenker ==
(en) Geir Dalene – Eliteprospects.com
Bjørn Freddy Bekkerud

Bjørn Freddy Bekkerud (født 16. juni 1966 i Sarpsborg) er norsk tidligere ishockeyspiller som spilte hele sin karriere for Sparta Warriors fram til 1997. I tillegg har han deltatt i Ishockey-VM 1992 (pulje A) – Tropper.


== Referanser ==


== Eksterne lenker ==
(en) Bjørn Freddy Bekkerud – Eliteprospects.com 
(en) Bjørn Freddy Bekkerud – Eliteprospects.com (personale)
Bjørn Anders Dahl

Bjørn Anders «Bie» Dahl (født 21. august 1971) er en norsk tidligere ishockeyspiller som spilte hele sin karriere for Trondheim Ishockeyklubb fra 1994 til 2005. I tillegg har han deltatt i Ishockey-VM 1996 (pulje B). Dahl brakk lårhalsen under en kamp mot Frisk Asker i Askerhallen januar 2005. Det førte til at han la opp.


== Referanser ==


== Eksterne lenker ==
(en) Bjørn Anders Dahl – Eurohockey.com 
(en) Bjørn Anders Dahl – Eliteprospects.com 
(en) Bjørn Anders Dahl – Eliteprospects.com (personale)
Martin Sellgren

Martin Sellgren (født 10. juni 1979 i Hammerfest) er en norsk tidligere ishockeyspiller som spilte back for klubbene Trondheim Ishockeyklubb, Lillehammer IK, Gjøvik Hockey, Stjernen Hockey, Mörrums GoIS, Hammarby IF, London Racers og Vallentuna BK. I tillegg har han deltatt i Ishockey-VM 2000 (elitedivisjonen) – Tropper. 


== Referanser ==


== Eksterne lenker ==
(en) Martin Sellgren – Eurohockey.com 
(en) Martin Sellgren – Eliteprospects.com
Martin Knold

Martin Knold (født 14. januar 1976 i Fredrikstad) er en norsk tidligere ishockeyspiller.
Knold begynte sin karriere med Västra Frölunda, og spilte for dem på junior- og under 20-nivå. Senere signerte han med Linköpings HC i divisjon 1, og hjalp til slutt laget med å vinne opprykk til Elitserien. I 2004 sluttet Knold seg til Iserlohn Roosters i Deutsche Eishockey Liga. I 2007 signerte han for Herning Blue Fox i Oddset Ligaen i Danmark for en sesong, men kunne ikke spille på grunn av skade.
Knold spilte også for det norske ishockeylandslaget i åtte verdensmesterskap.


== Referanser ==


== Eksterne lenker ==
(en) Martin Knold – Eurohockey.com 
(en) Martin Knold – Hockeydb.com 
(en) Martin Knold – Eliteprospects.com
Niklas Fogström

Niklas Fogström (født 2. mars 1982) er en finsk ishockeyspiller. Han har spillet for Storhamar Ishockey i den norske GET-ligaen. Fogström debuterte i den svenske Hockey League og spilte med Luleå HF i løpet av sesongen 2012–13.


== Referanser ==


== Eksterne lenker ==
(en) Niklas Fogström – Eurohockey.com 
(en) Niklas Fogström – Hockeydb.com 
(en) Niklas Fogström – Eliteprospects.com
Pappa er kniven

Pappa er kniven (originaltittel: It's a Gift) er en amerikansk komedie fra 1934 regissert av Norman Z. McLeod med W. C. Fields i hovedrollen.


== Handling ==
Etter at han har arvet litt penger, bestemmer Harold Bissonette seg for å kvitte seg med dagligvarebutikken sin, flytte til California, og kjøpe seg en ranch for å produsere appelsiner. Til tross for familiens innvendinger, samt nyheten om at området han kjøpte er verdiløst, pakker Bissonette sakene sine og kjører til California sammen med sin irriterende kone Amelia (spilt av Kathleen Howard), deres datter Mildred (spilt av Jean Rouverol) og plagsomme sønn Norman. Når de passerer flere velstående appelsinprodusenter, begynner hans kone å tro at Harold faktisk hadde gjort et godt kjøp allikevel. Men informasjonen om området hans blir bekreftet: Hans nye ufruktbare eiendom inneholder bare en verdiløs gammel hytte.
Hans kone og resten av familien velger å forlate ham. Harolds bil kollapser under vekten hans. Men idet Harold er iferd med å miste alt håp, tar lykken en dramatisk vending: En nabo informerer ham om at en eiendomsutvikler er desperat etter å skaffe seg et større område for å bygge en tribune og anlegge en stor racerbane. Harold krever en stor sum penger, samt at eiendomsutvikleren kjøper en bedre appelsinlund til ham.


== Skuespillere ==
W.C. Fields sin Harold Bissonette
Kathleen Howard som Amelia Bissonette
Jean Rouverol som Mildred Bissonette
Julian Madison som John Durston
Tommy Bupp sin Norman Bissonette
Tammany Young som Everett Ricks.
Baby LeRoy som Baby Dunk
Morgan Wallace som Jasper Fitchmueller.
Charles Sellon som Mr. Muckle.
Josephine Whittell som Mrs. Dunk
Diana Lewis som Betty Dunk
Dell Henderson som Charles Abernathy, Harolds nabo i California
T. Roy Barnes som salgsmann.
Spencer Charters som en parkeringsvakt


== Referanser ==


== Eksterne lenker ==
(en) Pappa er kniven på Internet Movie Database 
(no) Pappa er kniven hos Filmfront 
(sv) Pappa er kniven i Svensk Filmdatabas 
(fr) Pappa er kniven på Allociné 
(nl) Pappa er kniven på MovieMeter 
(en) Pappa er kniven på AllMovie 
(en) Pappa er kniven på Turner Classic Movies 
(en) Pappa er kniven på Rotten Tomatoes 
(en) Pappa er kniven på Box Office Mojo
Holland-klassen

Holland-klassen er en klasse av patrulje­skip bygget av Damen Schelde Naval Shipbuilding for tjeneste i Nederlands marine. Klassen består av fire skip med en rekkevidde på 5 000 nautiske mil ved 15 knop, bygget for patrulje­oppdrag i områder med lavt trussel­nivå, eksempelvis bekjempelse av sjørøveri.


== Skip ==


== Referanser ==


== Eksterne lenker ==
(en) Holland-class offshore patrol vessels – kategori av bilder, video eller lyd på Commons 
(en) Holland-class offshore patrol vessels – galleri av bilder, video eller lyd på Commons
Arnt Pedersen

Arnt Pedersen (født 7. september 1892 i Sarpsborg død 1. juni 1983 i Sitka, Alaska) var en norsk sanger, dikter, eventyrer, forfatter, maskinist, fisker og diamantsliper som immigrerte fra Norge, først til Pennsylvania, USA, men han flyttet til Sitka, Alaska og bodde der til han døde. De fleste i Sitka viste hvem han var, han sang for flere mennesker utenfor Pioneershome og ble nesten en slags turistattraksjon for de besøkende i Sitka. 
Det ble skrevet en sang om han som het «Norwegian Seaman» som var på platen Southeast Alaska Folk Tradition, Vol. 2: Stampede and Settlement, 1898-1941. Sangen ble laget av Bev Rawson og Sandy Rowland. Han skrev også en sang som het «License Song». Han skrev sangen fordi han måtte få seg lisens for å fiske, men det måtte han ikke når han vokste opp hjemme i Norge. Sangen kom med på platen Southeast Alaska Folk Tradition, Vol. 3: Too Late for the Gold, Too Early for the Oil, 1942-1981.
Han var far til den norske sangeren Arne Sveen.


== Referanser ==
Stanislas Idzikowski

Stanislas Idzikowski (opprinnelig Stanisław Idzikowski; født 1894 i Warszawa, død 12. februar 1977 i London) var en polsk danser og balletmester som virket i England og med dansekompanier som Pavolas, Ballets Russes og Vic-Wells. Under sin karriere som utøvende danser, 1910-1933, ble han kjent for som brilliante klassiske teknikk og for utviklingen av ballettroller. Sammen med Cyril W. Beaumont forfattet han den innflytelsesrike boken om Enrico Cecchettis metode (Cecchetti-metoden). Senere underviste han i dans i London.


== Litteratur ==
Cyril W. Beaumont: The Art of Stanislas Idzikowski (London: Beaumont Press, 1926).
Lynn Garafola: "Idzikowski, Stanislas" i International Encyclopedia of Dance, edited by Selma Jeanne Cohen, et al. (New York: Oxford University Press, 1998), at v.3, pp. 441–442.
Horst Koegler, "Idzikowski, Stanislas" in The Concise Oxford Dictionary of Ballet (Oxford University Press, 1977), at p. 269.
Carmen Paris & Javier Bayo, "Idzikovsky, Stanislas (1894-1977)", in MCNBiografías. Accessed 2018-4-6.
Obituary, "Stanislas Idzikowski, 82, Ballets Russes dancer", i The New York Times, February 16, 1977. Retrieved 2 April 2017.Co-authorCyril W. Beaumont and Stanislas Idzikowski, A Manual of the Theory and Practice of Classical Theatrical Dancing (Cecchetti Method) (London: Beaumont Press 1922, rev. ed. 1932), Preface by Enrico Cecchetti. Reissued as The Cecchetti Method of Classical Ballet: Theory and Technique (Mineola: Dover Publications 2003).
Helikopterflottiljen

Helikopterflottiljen er et forband i Sveriges forsvar, opprettet i 1998 gjennom en sammenslåing av helikopterstyrkene i marinen, armeen og flyvåpenet. Forbandet er forlagt til tre steder i Sverige, med hovedkvarter ved Malmens flygplats i Linköping. Helikopterflottiljen består av 850 ansatte og er underlagt Flygstaben.Foruten flyoperative skvadroner består Helikopterflottiljen av Fjärde basenheten (to kompanier blant annet ansvarlig for basedrift samt opprettelse av fremflyttet tanknings- og ladingsplass (såkalt Forward Arming and Refueling Point, FARP).


== Helikoptre ==


== Bilder ==

		


== Referanser ==


== Eksterne lenker ==
(sv) Offisielt nettsted 
(en) Offisielt nettsted 
(en) Helikopterflottiljen – kategori av bilder, video eller lyd på Commons